Widelands

Widelands je pomaly plynúca strategická hra v reálnom čase šírená pod licenciou GPL. Je nápadne podobná a preberá mnoho nápadov z hry Settlers II, na rozdiel od ktorej ide o open-source projekt v aktívnom vývoji.

Vývoj hry je stále nutný hlavne v grafike a oprave chýb.

Rysy hry 

Widelands ponúka hru jedného hráča (proti umelej inteligencii), ako aj hru viacerých hráčov cez lokálnu sieť alebo Internet. Hráči hrajú za jeden z troch kmeňov – Atlantíďanov, barbarov alebo Rímsku ríšu, ktoré sa líšia ekonomikou a slabými či silnými stránkami.

Do hry je možné importovať mapy z hry Settlers II. Widelands bola lokalizovaná do mnohých jazykov vrátane slovenčiny a češtiny. Hru je možné spustiť na niekoľkých operačných systémoch ako je GNU/Linux, BSD, Mac OS X a Windows.

Zdroj

Externé odkazy 
 Stránky projektu

Počítačové hry
Slobodný softvér
Strategické počítačové hry
Hry pre Linux
Hry pre Windows